《扬州慢 与林铁崖陈鹿友程古狂饮》
明代·曹溶

读罢离骚，客闲无赖，临春强自支持。向流莺声里，问往日花枝。

话神武、门前轶事，澄湖鱼鸟，怅怏归迟。有糟丘百尺，黄金尽买蒪丝。

飞尘塞眼，谢公山、台榭参差。少如云歌伎，安边壮略，谱入新词。

共讶狂奴老矣，苍生泪、犹似平时。仗三更渔笛，回风吹散情痴。

作者简介：（1613—1685）明末清初浙江嘉兴人，字秋岳，一字洁躬，号倦圃，别号金陀老圃。明崇祯十年进士，官御史。清顺治元年，授原官，后屡起屡踬，至广东布政使，降山西阳和道，以裁缺去官。工诗。富藏书。有《刘豫事迹》、《静惕堂诗集》、《静惕堂词》、《倦圃莳植记》等。